<classify> Katika michuano hiyo wanawake wataonesha uwezo wa kusakata kabumbu ambapo timu 24 kutoka mataifa mbalimbali ulimwenguni zitapambana.Akizungumza kuthibitisha kuonekana kwa mechi hizo kupitia kingamuzi cha kampuni hiyo ya matangazo ya dijitali, Makamu wa Rais Zuhura Hanif alibainisha kuwa, Bado kuna dhana tofauti juu ya uwezo wa wanawake katika ushiriki wa shughuli mbalimbali ikiwemo za michezo ukilinganisha na wanaume.Kama bado watu wana yale mawazo yaliyopitwa na wakati kuwa soka ni kwa wanaume pekee basi inabidi wajipange. Kwani hii itakuwa ni michuano ya aina yake, ningependa kuwaambia watanzania wajiandae kufurahia burudani hii.Watazamaji wetu watajipatia fursa ya kuona mechi zote 52 katika matangazo ya hali ya juu kupitia chaneli zetu za StarTimes Sports 2, StarTimes Sports Focus na StarTimes Sports Premium, alisema Hanif na kumalizia.Tunayo furaha kubwa kupata haki miliki maalumu za kuonesha mechi hizi, tunaamini kwa kuonesha michuano hii kutainua ari na kuhamasisha kizazi cha soka la wanawake nchini na kushiriki zaidi.Canada ndiye mwenyeji wa michuano hii kwa mwaka huu ambapo inashirikisha timu 24 kutoka mataifa yaUingereza, Hispania, Ufaransa, Ujerumani, Uholanzi, Uswisi, Norway, Sweden, Mexico, Colombia, Brazil, Ecuador, Costa Rica, Marekani, Australia, New Zealand, China, Thailand, Japan, Jamhuri ya Korea na wenyeji Canada, huku bara la Afrika likiwakilishwa na Nigeria, Cameroon na Ivory Coast.Mechi za michuano hiyo zinaoneshwa moja kwa moja katika miji sita ya Canada ambayo ni pamoja na Vancouver, British Columbia, Edmonton, Alberta, Winnipeg, Manitoba, Ottawa, Ontario, Montreal, Quebec, na Moncton, New Brunswick.Kombe hilo kwa sasa linashikiliwa na Japan ambao waliwabwaga Wamarekani kwa mikwaju ya penalti katika fainali zilizofanyika Ujerumani mwaka 2011.  <topic>: MICHEZO 